中原民謠 金臺硯
作者：周麟之
朝代：宋

paragraphs: 金臺硯，舊日老張聞㝢縣。
金華仙伯一品題，名高萬石羅文傳。
南轅回次白溝河，搴裳欲渡塵沒靴。
向此畫見限華裔，今乃接畛皆夷歌。
忽見御莊雲蓊鬰，千章喬木參天碧。
始知佳氣似舂陵，更喜眼前多舊物。
伴行蕃使言侏離，髯奴鐻耳乃有知。
叩轅斂袂出雙璧，不待馹人來致辭。
自言所獻非荆璞，僅比澄泥與銅雀。
雅稱揮毫白玉堂，夜掃黄麻追灝噩。
人皆謂彼勤且誠，盍探露團分寶馨。
歸家請辦千斛墨，異時擬勒燕山銘。